Phil Bull
philbull@gmail.com 2014
Η κατάσταση της διεργασίας μπορεί να είναι εκτέλεση, αναστολή, διακοπή, ή αδράνεια.
Ελληνική μεταφραστική ομάδα GNOME
team@gnome.gr 2014
Δημήτρης Σπίγγος
dmtrs32@gmail.com 2014

# Τι σημαίνουν οι καταστάσεις επεξεργασίας;

Η κατάσταση μιας διεργασίας σας λέει αν κάνει προς το παρόν κάτι ή όχι. Υπάρχουν τέσσερις καταστάσεις που μια διεργασία μπορεί να έχει:

# Εκτέλεση

Διεργασίες που προς το παρόν κάνουν κάτι (για παράδειγμα, ένας περιηγητής ιστού που φορτώνει μια ιστοσελίδα). Η εκτέλεση διεργασιών αφορά αυτές που χρησιμοποιούν ενεργά τον επεξεργαστή (CPU).

# Αναστολή

Διεργασίες που δεν κάνουν τίποτα προς το παρόν (για παράδειγμα, επειδή περιμένουν να συμβεί κάτι). Δεν χρησιμοποιούν καθόλου τον χρόνο του επεξεργαστή, αλλά ακόμα καταναλώνουν μνήμη. Αν χρειάζεται να κάνουν κάτι, θα "αφυπνιστούν" και θα αλλάξουν την κατάσταση τους σε εκτέλεση.

# Διακοπή

Μια σταματημένη διεργασία είναι αυτή που έχει τεθεί σε αναστολή χειροκίνητα. Μπορεί να θέλετε να σταματήσετε μια διεργασία προσωρινά αν χρησιμοποιεί υπερβολικό χρόνο επεξεργασίας, για παράδειγμα.

Για να το κάνετε αυτό, πατήστε τη διαδικασία στην καρτέλα Διεργασίες, έπειτα δεξιοπατήστε την και επιλέξτε Διακοπή από το μενού που εμφανίζεται. Μπορείτε να την αφυπνίσετε πάλι πατώντας συνέχεια στο ίδιο μενού.

# Αδράνεια

Μια διεργασία αδράνειας είναι αυτή που έχει τελειώσει την εκτέλεση και δεν θα ξαναρχίσει ποτέ, αλλά κρατιέται στον κατάλογο των διεργασιών για κάποιο λόγο. Αυτό συνήθως συμβαίνει επειδή ξεκίνησε από ένα άλλο πρόγραμμα που χρειάζεται να ξέρει αν τελείωσε με επιτυχία ή όχι, αλλά το οποίο δεν έχει ελέγξει ακόμα τη διεργασία.

Οι διεργασίες αδράνειας δεν χρησιμοποιούν μνήμη ή χρόνο επεξεργασίας και προφανώς θα φύγουν. Δεν χρειάζεται να κάνετε τίποτα για να απαλλαγείτε από αυτές.

Η πλειοψηφία των διεργασιών ή θα εκτελούνται ή θα είναι σε αναστολή.